CELEX: 32019D1566
Language: da
Date: 2019-09-04 00:00:00
Title: Kommissionens afgørelse (EU) 2019/1566 af 4. september 2019 om forslaget til borgerinitiativ »Red bier og landmænd! Mod et bivenligt landbrug for et sundt miljø« (meddelt under nummer C(2019) 6389)

19.9.2019   
               
               
                  DA
               
               
                  Den Europæiske Unions Tidende
               
               
                  L 241/10
               
            
         KOMMISSIONENS AFGØRELSE (EU) 2019/1566
         af 4. september 2019
         om forslaget til borgerinitiativ »Red bier og landmænd! Mod et bivenligt landbrug for et sundt miljø«
         
            
               (meddelt under nummer C(2019) 6389)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
         ud fra følgende betragtninger:
         
                     (1)
                  
                  
                     Emnet for forslaget til borgerinitiativ »Red bier og landmænd! Mod et bivenligt landbrug for et sundt miljø« er følgende: »For at beskytte bier og menneskers sundhed opfordrer vi Kommissionen til at foreslå retsakter, der udfaser syntetiske pesticider inden 2035, genopretter biodiversiteten og støtter landbrugerne i omstillingen«.
                  
               
                     (2)
                  
                  
                     Målene for forslaget til borgerinitiativ er følgende: »udfasning af syntetiske pesticider i landbrug i EU med 80 % inden 2030, idet der begyndes med de farligste, for at blive fri for syntetiske stoffer inden 2035; genopretning af de naturlige økosystemer i landbrugsarealerne, så landbruget bliver et middel til genopbygning af biodiversiteten; og reform af landbruget ved at prioritere små, forskelligartede og bæredygtige landbrug, støtte en hurtig stigning i agroøkologisk landbrug og økologisk dyrkning og fremme uafhængig landbrugerbaseret uddannelse og forskning i pesticid- og GMO-frit landbrug«.
                  
               
                     (3)
                  
                  
                     Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (4)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere åben for deres medvirken.
                  
               
                     (5)
                  
                  
                     Der kan vedtages EU-retsakter til gennemførelse af traktaterne:
                     
                                 —
                              
                              
                                 med henblik på fastsættelsen af den fælles ordning for markederne for landbrugsvarer og andre bestemmelser, der er nødvendige for at virkeliggøre målsætningerne for den fælles landbrugs- og fiskeripolitik, på grundlag af artikel 43, stk. 2, i traktaten om Den Europæiske Unions funktionsmåde (TEUF)
                              
                           
                                 —
                              
                              
                                 med henblik på indbyrdes tilnærmelse af medlemsstaternes love og administrative bestemmelser, der vedrører det indre markeds oprettelse og funktion, på grundlag af artikel 114 i TEUF
                              
                           
                                 —
                              
                              
                                 med henblik på foranstaltninger på veterinær- og plantesundhedsområdet, der direkte har til formål at beskytte folkesundheden, på grundlag af artikel 168, stk. 4, litra b), i TEUF.
                              
                           
               
                     (6)
                  
                  
                     Af disse grunde er det åbenbart, at forslaget til borgerinitiativ ikke falder uden for Kommissionens beføjelse til at fremsætte et forslag til EU-retsakt til gennemførelse af traktaterne, jf. forordningens artikel 4, stk. 2, litra b).
                  
               
                     (7)
                  
                  
                     Derudover er der i overensstemmelse med forordningens artikel 3, stk. 2, blevet dannet en borgerkomité og udpeget kontaktpersoner, og forslaget til borgerinitiativ er ikke åbenbart utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union.
                  
               
                     (8)
                  
                  
                     Forslaget til borgerinitiativ »Red bier og landmænd! Mod et bivenligt landbrug for et sundt miljø« bør derfor registreres —
                  
               VEDTAGET DENNE AFGØRELSE:
         
            Artikel 1
            Forslaget til borgerinitiativ »Red bier og landmænd! Mod et bivenligt landbrug for et sundt miljø« registreres.
         
         
            Artikel 2
            Denne afgørelse træder i kraft den 30. september 2019.
         
         
            Artikel 3
            Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativ »Red både bier og landmænd! Mod et bivenligt landbrug for et sundt miljø«, som repræsenteres ved Karl Bär og Helmut Burtscher-Schaden, der fungerer som kontaktpersoner.
         
         
            Udfærdiget i Bruxelles, den 4. september 2019.
            
               
                  På Kommissionens vegne
               
               Frans TIMMERMANS
               
                  Næstformand
               
            
         
         
            (1)  EUT L 65 af 11.3.2011, s. 1.